**Öko csoport beszámoló**

Az öko csoport tagjai a 2021-22es tanévben, a munkaközösségek delegált tagjai és a technikai dolgozók képviselője- a hatékony munkavégzés és a az ökoiskolai kritériumrendszernek megfelelően

 Lengyel József

 Czellárné Zsuró Anikó

 Farkas Ilona

 Sarkadi Zoltán

 Szabóné Balogh Enikő

A munkacsoport a tanév során 2 alkalommal találkozott, feladatok és programok megbeszélése céljából. Jó néhány nehézséggel is szembesülünk, mint mindig. Úgy tűnik a való világba való visszarázódás sokkal nehezebb, a diákokat újra kell szocializálni az iskolaközösségbe (teremrend, növények a teremben, tartós újrahasznosított dekoráció…) . Nehézség a diákok és tanárok túlterheltsége, időhiánya. Az iskolai szelektívgyűjtést szeretnénk megújítani, ennek keressük a megoldási lehetőségét. Ezen a télen is etettük a madarakat, ami a kollégák felajánlásából működik: Kovács Anikó, Vasvári Krisztina, Várdai Zsófia és én biztosítottuk az iskolai etetők tartalmát, a madáretetők feltöltésébe néhány alkalommal sikerült diákokat is bevonni, a 10.c és 11.a tanulói vettek részt benne. A munkaközösségek programjai nagyrészt megvalósultak. A Természettudományos munkaközösség vállalásai megvalósultak és tovább folytatódnak az Erasmus programok (Nyelvi mk.)is és a tavalyi évhez hasonlóan van/volt két öko témájú projekt, amelynek keretében rengeteg értékes tevékenységet végeztünk. A Természettudományos munkaközösség vállalásai közül csak a Planet Budapest 2021 programra való utazás nem valósult meg, ugyan úgy, mint a Nyelvi munkaközösség Szépkiejtési versenye, mindkettő a Covid járvány aktuális hullámának az áldozata lett. A 7. és 8. osztályosainkkal a körösladányi duzzasztóhoz kerékpároztunk el az ősz folyamán,ahol Elek Lajos vízügyi dolgozó tartott idegenvezetést.Kiskörére 17 diák és 3 pedagógus utazott, ahol idegenvezetés mellett járhattuk végig és hallgathattuk meg az erőmű és a hallépcső működését. Ezután a kiskörei kilátóba is felmentünk, ahonnan a Tisza-tóra gyönyörű kilátás nyílik. A kirándulás elején tanulópárokat alakítottunk, akiknek az volt a feladata, hogy a rájuk osztott tantárgyakkal keressenek kapcsolódási pontokat a Tiszához. Hazafelé úton hallgattuk meg a megoldásokat. Az esővízgyűjtők kihelyezésre kerültek júniusban a hátsó udvaron. Az Erasmus projekt feladatok megvalósításához, a diákok csoportban dolgoznak/tak, illetve elektronikus felületeken tartják a kapcsolatot, a projektek tematikájuknál fogva kiválóan fejlesztik a diákok fenntarthatóságról, klímavédelemről szóló ismereteit a projektek teljesülését, kivitelezését az iskola elektronikus felületein nyomon lehet követni. A humán munkaközösség vállalásai leginkább a tanórákhoz kapcsolódtak. Március 26-án szombaton iskolánk diákjaival szemétszedést tartottunk, amihez minden osztály csatlakozott. A DÖK a Víz világnapján flashmobot szervezett, illetve néhány osztállyal virágot is ültettünk. A Fenntarthatóság témahéthez ebben az évben is csatlakoztunk, sajnos az időpontja miatt csak néhány kolléga tudott órát tartani a témában.

Szeghalom, 2022. 06. 23.

 Szabóné Balogh Enikő